4.8.2006 Den Europæiske Unions Tidende L 214/59 KOMMISSIONENS BESLUTNING af 2. august 2006 om ændring af beslutning 93/195/EØF om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (meddelt under nummer K(2006) 3400) (EØS-relevant tekst) (2006/542/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande ()), særlig artikel 19, nr. ii), og ud fra følgende betragtninger: (1) — I henhold til de almindelige bestemmelser i bilag II til Kommissionens beslutning 93/195/EØF (?) er genind- førsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel begrænset til heste, som har opholdt sig mindre end 30 dage i tredjelande opført i samme gruppe i bilag I til nævnte beslutning. (2) m—XI 2006 skal Qatar være vært for De Asiatiske Leges ridekonkurrencer. (3) Da veterinærtilsynet er omfattende, og de pågældende heste holdes adskilt fra dyr med en lavere sundhedsstatus, bør tidsrummet for midlertidig udførsel udvides, uden at det dog når op på 60 dage. De dyresundhedsmæssige betingelser og bestemmelserne om udstedelse af sund- hedscertifikat, der er fastsat i bilag VII til beslutning 93/195/EØF, bør således udvides til at omfatte ridekon- kurrencerne under De Asiatiske Lege, som gennemføres i FET's regi (Féderation équestre internationale (det interna- tionale rideforbund)). (4) — Bilag VII til beslutning 93/195/EØF bør ændres i over- ensstemmelse hermed. (5) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Overskriften på bilag VII til beslutning 93/195/EØF affattes således: »SUNDHEDSCERTIFIKAT for genindførsel af registrerede heste, der har deltaget i Endu- rance World Cup eller De Asiatiske Lege, efter midlertidig udførsel i en periode på mindre end 60 dage«. Artikel 2 Denne beslutning er rettet til medlemsstaterne. Udfærdiget i Bruxelles, den 2. august 2006 På Kommissionens vegne Markos KYPRIANOU Medlem af Kommissionen (1) EFT L 224 af 18.8.1990, s. 42. Senest ændret ved direktiv 2004/68/EF (EUT L 139 af 30.4.2004, s. 321). Berigtiget i EUT L 226 af 25.6.2004, s. 128. (?) EFT L 86 af 6.4.1993, s. 1. Senest ændret ved beslutning 2005/943/EF (EUT L 342 af 24.12.2005, s. 94).